Diskusjon:Fredrikstad

message: Hva er betegnelsen på en person fra Fredrikstad?  (Tilsvarende bergenser, moldenser, osv).  --213.187.171.138 13. jul 2005 kl.14:27 (UTC)
replies: text: Freksting er det eneste jeg har hørt, men om frekstingene bruker det sjøl er jeg ikke sikker på. 80.111.149.251 17. jul 2005 kl.22:19 (UTC)
Det fins ikke noe som heter "freksting". Det er en utbredt misforståelse at folk fra Fredrikstad sier "Frekstad". Det er imidlertid feil. Man sier "Frëista". En mann fra Fredrikstad er en "Frëista-kæll". Fredrikstad-folk er "Frëista-folk" (med tjukk l i "folk").
Denne artikkelen er jo et eventyr! Her sloss man om oppmerksomhet! I Fredrikstad sier man Fredrikstad. I Sarpsborg sier man Fre'istad. I Oslo tror man at man sier Frekstad i Fredrikstad.
Men byen heter faktisk Fredrikstad, og det vet selvfølgelig de som kommer derfra.
thread_title:  Personer fra Fredrikstad 

message: Ble ikke Borge delt mellom Fredrikstad og Sarpsborg? I artikkelen står det «Kommunen består av de fem tidligere kommunene; Fredrikstad, Borge, Kråkerøy, Onsøy og Rolvsøy», noe som gir inntrykk av at hele Borge ble slått sammen med Fredrikstad. JMT 10. mai 2006 kl.19:11 (UTC)
replies: text: Hele Borge ble innlemmet i Fredrikstad.--Kristoffer hh (diskusjon) 20. okt. 2014 kl. 18:04 (CEST)
thread_title:  Borge 

message: Det er mulig at det er tillatt å bruke «lærerinne» og «sangerinne», men det er temmelig gammeldags. Det er ingen grunn til å bruke denne formen på Wikipedia. Se også Norsk Språkråd. JMT 11. mai 2006 kl.16:17 (UTC)
På Wikipedia bruker man ifølge hovedsiden bokmål og riksmål. På riksmål skiller man mellom f.eks. "lærer" og "lærerinne". Hvis noen ønsker at kjønnsbestemte yrkesbetegnelser ikke skal brukes på Wikipedia, bør de argumentere godt for det. Det er et faktum at et ord som "skuespiller" formidler mindre informasjon når det ikke sier noe om kjønnet til den som betegnes. Blant Fredrikstad-folk gjelder det f.eks. Tore Segelcke, som noen kunne tro var en mann, hvis man bare skrev "skuespiller". Å måtte si f.eks. "kvinnelig lærer" er mindre effektiv informasjonsformidling enn å si "lærerinne". Å si "lærer" om en kvinne kan skape misforståelser (og har allered gjort det i mitt hjem). 
Å tro at kjønnsnøytrale yrkesbetegnelser skulle ha noe med likestilling mellom kjønnene å gjøre, er en stor misforståelse. Det er aldri påvist at noen form for likestilling har lidd under kjønnsspesifikke yrkesbetegnelser. Svenske, tyske og franske feminister bruker gjerne kjønnsspesikke yrkesbetegnelser. I Frankrike har det faktisk vært en kampsak for kvinnebevegelsen at en kvinnelig minister skal omtales som "la ministre". Der mener feministene det usynliggjør kvinners innsats når de omtales med den mannlige betegnelsen, "le ministre" -- m.a.o. det motsatte standpunktet av det noen som mener de kjemper for kvinners rettigheter har inntatt i Norge. Jeg har rettet opp igjen den dårlig begrunnede endringen som ble gjort av Jmt.
thread_title:  Kjønnsnøytrale yrkesbetegnelser 

message: Det at Leah Isadora Behn er født i kommunen betyr ikke at hun kommer fra Fredrikstad. Isåfall vil det være svært mange som kommer fra Fredrikstad og Sarpsborg, og tilsvarende få som kommer fra kommunene rundt. JMT 11. mai 2006 kl.16:17 (UTC)
replies: text: Og hvor skulle Leah Isadora komme fra, hvis det ikke var fra Fredrikstad? Hun er født i Fredrikstad, og har tilbrakt en stor del av sitt liv der. Ellers har hun oppholdt seg noen tid i New York og noen tid i Bærum. Er hun mer fra New York eller Bærum? Blir hun boende lenge i Bærum kan man kanskje si hun er fra Bærum. Foreløpig er det minst like riktig at hun er fra Fredrikstad som fra noe annet sted.
thread_title:  Leah Isadora Behn 

message: Det er mulig at dette har vært diskutert før et annet sted, men jeg har ikke sett det. Uansett: det er da et forferdelig sammensurium av viktige historiske personer og totale ubetydeligheter på listene over kjente personer. Et begrep som "kjent" er vel strengt tatt ikke særlig leksikalt i det hele tatt. En by som Fredrikstad har jo virkelig fostret noen storheter og da er det synd at de blandes sammen med alminneligheter og folk som burde vært forbigått i stillhet. Disse listene virker veldig useriøse. Det trekker ned nivået på hele wikipedia. Problemet er at data som er informasjon i en kontekst godt kan være støy i en annen kontekst. Det kan hende at person X er betydningsfull nok til at noen vil lese om ham/henne og at dette kvalifiserer for en wikipediaside. Det er ikke det samme som at denne personen tilfører mening til andre sider. At Roald Amundsen kommer fra Fredrikstad forteller kanskje noe om byen og det politiske og kulturelle miljøet der i en viss periode. At frøken Behn muligens er født i samme by forteller ingenting. Å være informativ handler ikke bare om å ramse opp opplysninger. Det handler vel så my om å kunne sortere og filtrere. Vertikal 26. mai 2008 kl. 18:53 (CEST)
Det finnes betydningsfulle personer, som kommer fra Fredrikstad. Noen av dem er også viktige for byens identitet og ikke minst viktige for forståelsen av hvorfor byen og kulturen er blitt som den er. Håper at vi etterhvert kan enes om noen av dem. Listen som ligger ute nå er litt "Se og Hør" etter min mening. Ikke til forkleinelse for feks. Storhøy og Haug. De betyr nok mye for mange, men er vel strengt tatt ikke så "forklarende" i forhold til byens identitet, annet enn at vi er stolte av at de er flinke skuespillere? Hans Nilsen Hauge, Jens Bjelke, Ragnar Joker, Terje Høyli, MindreAlv, Gunnar "StabburNilsen" og mange fler ville kastet et adskillig klarere lys over byens særegenheter enn de som nå står på listen (er litt usikker på Amundsen, ettersom jeg føler at han er en litt utypisk Fredrikstadmann.).
thread_title:  Viktige og uviktige personer 

message: Jeg har nettopp endret 1 ekstern(e) lenke(r) i artikkelen Fredrikstad. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20040614073527/http://eklima.met.no/ til http://eklima.met.no/
Med hilsen—InternetArchiveBot (Rapporter feil) 11. jul. 2017 kl. 12:14 (CEST)
thread_title:  Endret eksterne lenker